James Thomas Gibbons Hayes

**James Thomas Gibbons Hayes**, S.J. (født 11. februar 1889 i New York City i USA, død 28. mars 1980 i Cagayan de Oro på Filippinene) var en amerikansk katolsk misjonær tilhørende jesuittordenen som var den første biskop og erkebiskop av Cagayan de Oro på Mindanao i Filippinene.

## Liv og virke
### Bakgrunn
James Hayes gikk på *St. Francis Xavier College* i New York City, og *Woodstock College* i Maryland. Han studerte også i Tronchiennes i Belgia. Han var en tid lærer, og underviste ved *Regis High School* i New York City. Fra 1918 til 1919 underviste han i klassikerne ved Boston College i Chestnut Hill i Massachusetts. Han tjente deretter som dekan for disiplin ved Fordham University fra 1923 til 1925.

I 1907 var James Hayes blitt medlem av jesuittordenen.

### Prest
Den 29. juni 1921 ble han ordinert til prest. Han ble sendt til Filippinene for å utføre misjonsarbeid i 1926. Ert år etter var han allerede blitt jesuittenes overordnede på øya Mindanao. I 1930 ble han jesuittenes superior for hele Filippinene, en oppgave han hadde til 1933.

I 1928 grunnla pater Hayes *San Agustin Parochial School*, forløper til det senere *Lourdes College* i Cagayan de Oro.

Han grunnla deretter *Ateneo de Cagayan*, senere *Xavier University*, og ble dens første president.
### Biskop og så erkebiskop av Cagayan de Oro
Den 20. januar 1933 ble det nye bispedømmet Cagayan de Oro opprettet av pave Pius XI ved den pavelige bulle *«Ad maius religionis»*.  Pater James T.G. Hayes ble utnevnt til første biskop i det nye bispedømmet og straks bispeviet, henholdsvis 16. mars 1933 og 18. juni 1933.

Den 29. juni 1951 opphøyde pave Pius XII, ved den pavelige bulle *«Quo Phillipina Republica»*, bispedømmet Cagayan de Oro til et metropolitanerkebispedømme og utnevnte James Hayes til den første erkebiskop der.

Han trakk seg tilbake 13. oktober 1970 og ble etterfulgt av Patrick H. Cronin. 

I 1956 grunnla Hayes *San Jose de Mindanao Seminary*.

Han døde 28. mars 1980.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Annibale Albani (1682-1751) *1730
* Kardinal Federico Marcello Lante Montefeltro Della Rovere (1695-1773) *1732
* Biskop Charles Walmesley (1722-1797) *1756
* Erkebiskop John Carroll (1735-1815) *1790
* Biskop Jean-Louis Anne Madelain Lefebvre de Cheverus (1768-1836) *1810
*Erkebiskop Ambrose Maréchal (1768-1828) *1817
* Biskop John Dubois (1764-1842) *1826
* Biskop John Joseph Hughes (1797-1864) *1838
* Erkebiskop John McCloskey (1810-1885) *1844
* Erkebiskop Michael Augustine Corrigan (1839-1907) *1873
* Erkebiskop John Murphy Farley (1842-1918) *1895
* Erkebiskop *James Thomas Gibbons Hayes*, S.J. (1889-1980) *1933

## Referanser